Odo, dux Burgundię, omnibus ad quos litterę istę pervenerint, salutem. Sciatis nobis gratum esse et ratum quod possessio quarumdam terrarum super quibus controversia vertebatur inter ecclesiam Sancti Stephani Belnensis, et homines de Chalenges et de Bretegnay et de Verneio, eidem ecclesię per ecclesiasticum judicium est adjudicata, volentes quippe sententiam illam a domino M. cardinali, apostolice sedis legato, et a domino Lugdunensi archiepiscopo, atque ab Eduensi episcopo confirmatam, firmitatem omnimodam obtinere. Districte percipimus ne quis super eadem possessione predictam ecclesiam audeat molestare, precipientes preposito Belnensi ut ipsam possessionem memoratę ecclesię conservet pacificam et illesam, nec eam super illa possessione injuriari permittat. Actum anno Domini M°C°XC° quinto.